CELEX: 62022TN0072
Language: bg
Date: 2022-02-04 00:00:00
Title: Дело T-72/22: Жалба, подадена на 4 февруари 2022 г. — Interneto žiniasklaidos asociacija и др./Комисия

25.4.2022   
            
            
               BG
            
            
               Официален вестник на Европейския съюз
            
            
               C 171/41
            
         
      Жалба, подадена на 4 февруари 2022 г. — Interneto žiniasklaidos asociacija и др./Комисия
      (Дело T-72/22)
      (2022/C 171/56)
      Език на производството: английски
      
         Страни
      
      
         Жалбоподатели: Interneto žiniasklaidos asociacija (Вилнюс, Литва), All Media Lithuania UAB (Вилнюс), All Media Radijas UAB (Вилнюс) (представител: K. Kačerauskas, lawyer)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да обяви жалбата за допустима и основателна,
               
            
                  —
               
               
                  да отмени изцяло обжалваното писмо,
               
            
                  —
               
               
                  да осъди Комисията да плати съдебните разноски.
               
            
         Основания и основни доводи
      
      Жалбоподателите изтъкват едно основание в подкрепа на жалбата.
      
                  1.
               
               
                  Първо основание: неправилна преценка на информацията, представена от жалбоподателите, и липса на разследване с дължимата грижа на обстоятелствата, описани в жалбата, която жалбоподателите подават на 21 юни 2020 г. до Комисията относно неправомерна държавна помощ, предоставена на литовския обществен радио- и телевизионен оператор — VšĮ „Lietuvos Nacionalinis Radijas ir Televizija“, което води до пълно незачитане на фактическата обстановка и грешки при прилагане на правото в приетото от Комисията писмо. Подобен пропуск е равнозначен на съществено процесуално нарушение и на неизпълнение на материалноправните разпоредби, които уреждат механизма за контрол на държавната помощ, установен в член 107, параграф 1 ДФЕС и член 108, параграф 3 ДФЕС. По-специално, за неправилната преценка на Комисията свидетелстват следните слабости, които опорочават писмото:
                  
                              (i)
                           
                           
                              Комисията не е взела предвид и сравнила съвместимостта на схемата, съществувала преди 10 декември 1994 г., със схемата, съществувала след промените от 2015 г. и 2020 г. в Закона за Литовското национално радио и Литовската национална телевизия на Република Литва (наричан по-нататък „Законът за LRT“), с изискуемата дължима грижа и при надлежно доказване и следователно е допуснала съществено процесуално нарушение,
                           
                        
                              (ii)
                           
                           
                              Комисията е нарушила член 107, параграф 1 ДФЕС и член 108, параграф ДФЕС, като не е признала, че промените от 2015 г. и 2020 г. в Закона за LRT представляват изменения на мярка за държавна помощ, които трябва да бъдат координирани с Комисията,
                           
                        
                              (iii)
                           
                           
                              Комисията е нарушила член 107, параграф 1 ДФЕС и член 108, параграф 3 ДФЕС, като не е признала, че промените от 2020 г. в Закона за LRT представляват изменения на мярка за държавна помощ, които трябва да бъдат координирани с Комисията.